CELEX: 21999D0190
Language: mt
Date: 1999-12-17 00:00:00
Title: Deċiżjoni tal-Kumitat Konġunt taż-ŻEE Nru 190/1999 tas-17 ta' Diċembru 1999 li temenda l-Anness VII (Rikonoxximent komuni ta' Kwalifiċi Professjonali) għall-Ftehim taż-ŻEE

Avviż Legali Importanti

|

21999D0190

Official Journal L 074 , 15/03/2001 P. 0026 - 0028

		Deċiżjoni tal-Kumitat Konġunt taż-ŻEENru 190/1999tas-17 ta' Diċembru 1999li temenda l-Anness VII (Rikonoxximent komuni ta' Kwalifiċi Professjonali) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "il-Ftehim", u b'mod partikolari l-Artikolu 98 tiegħu,Billi:(1) L-Anness VII għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 6/98 tat-30 ta' Jannar 1998 [1];(2) Id-Direttiva 97/50/KE tal-Parlament Ewropew u tal-Kunsill tas-6 ta' Ottubru 1997 li temenda d-Direttiva 93/16/KEE sabiex tiffaċilita l-moviment liberu ta' tobba u r-rikonoxximent komuni tad-diplomi, ċertifikati u evidenza oħra ta' kwalifiċi formali tagħhom [2] għandha tiġi nkorporata fil-Ftehim;(3) Il-proċeduri għall-aġġornatment ta' l-Artikoli 5(3) u 7(2) tad-Direttiva 93/16/KEE imdaħħla permezz tad-Direttiva 97/50/KE għandhom jiġu addattati għall-għanijiet tal-Ftehim;(4) L-addattamenti għad-Direttiva tal-Kunsill 93/16/KEE magħmula mill-Kapitolu XI, D, III, punt 1 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti tat-Trattati li fuqhom hija bbażata l-Unjoni Ewropea [3] għandhom jiġu nkorporati fil-Ftehim;IDDEĊIEDA KIF ĠEJ:Artikolu 1Li ġej għandu jiġi miżjud fil-punt 4 (Direttiva tal-Kunsill 93/16/KEE) fl-Anness VII għall-Ftehim:", kif emendat bi:- 1 94 N: L-Att dwar il-kondizzjonijiet għall-adeżjoni tar-Repubblika ta' l-Awstrija, tar-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bil-ĠU L 1, ta' l-1.1.1995, p. 1);- 397 L 0050: Id-Direttiva 97/50/KE tal-Parlament Ewropew u tal-Kunsill tas-6 ta' Ottubru 1997 (ĠU L 291, ta' l-24.10.1997, p. 35)."Artikolu 21. Il-kliem "L-Awstrija, il-Finlandja" u "L-Isvezja" fl-ADDATTAMENTI SETTORJALI fl-Anness VII għall-Ftehim għandhom jiġu mħassra.2. L-addattamenti fil-punt 4 (Direttiva tal-Kunsill 93/16/KEE) fl-Anness VII għall-Ftehim għandhom jiġu emendati kif ġej:(i) Li ġej għandu jiġi miżjud bħala addattament ġdid (a):"(a) Emendi għall-listi ta' nomini fl-Artikoli 5(3) u 7(2) bi qbil ma' l-Artikolu 44a(2) tad-Direttiva għandhom isiru skond il-proċeduri li ġejjin:I. Emendi dwar listi ta' nomini ta' Stat Membru tal-KE:1. Fejn it-talba tiġi sottomessa minn Stat Membru tal-KE:(a) L-esperti ta' l-EFTA għandhom jipparteċipaw fil-proċedura interna tat-teħid ta' deċiżjonijiet tal-Komunità li hemm provdut għalihom fl-Artikolu 44a(2) tad-Direttiva bi qbil ma' l-Artikolu 100 tal-Ftehim.(b) Id-Deċiżjoni tal-Komunità għandha tiġi trasmessa lill-Kumitat Konġunt taż-ŻEE bi qbil ma' l-Artikolu 102 tal-Ftehim.2. Fejn it-talba tiġi sottomessa minn Stat ta' l-EFTA:(a) L-Istat ta' l-EFTA għandu jissottometti talba għal emenda lill-Kumitat Konġunt taż-ŻEE.(b) Il-Kumitat Konġunt taż-ŻEE għandu jitrażmetti t-talba lill-Kummissjoni.(ċ) Il-Kummissjoni għandha tirreferi t-talba lill-Kumitat li hemm provdut għalihom fl-Artikolu 44a(2) tad-Direttiva; l-esperti ta' l-EFTA għandhom jipparteċipaw bi qbil ma' l-Artikolu 100 tal-Ftehim.(d) Id-Deċiżjoni tal-Komunità għandha tiġi trasmessa lill-Kumitat Konġunt taż-ŻEE bi qbil ma' l-Artikolu 102 tal-Ftehim.II. Emendi dwar listi ta' nomini ta' Stat ta' l-EFTA:1. Fejn it-talba tiġi sottomessa minn Stat ta' l-EFTA:(a) L-Istat ta' l-EFTA għandu jissottometti talba għal emenda lill-Kumitat Konġunt taż-ŻEE.(b) Il-Kumitat Konġunt taż-ŻEE għandu jitrażmetti t-talba permezz tas-sottokumitat kompetenti lill grupp ta' ħidma, li jkun magħmul, għan-naħa tal-KE, mill-membri tal-Kumitat tal-KE li hemm referenza għalih fl-Artikolu 44a(2) tad-Direttiva u, għan-naħa ta' l-EFTA, minn esperti mill-Istati ta' l-EFTA.(ċ) Il-Kumitat Konġunt taż-ŻEE għand jieħu d-deċiżjoni tiegħu dwar emenda tal-listi tan-nomini fuq bażi tar-rapport sottomess mill-grupp ta' ħidma li hemm referenza għalih f'(b).2. Fejn it-talba tiġi sottomessa minn Stat Membru tal-KE:(a) L-Istat Membru tal-KE għandu jissottometti t-talba tiegħu lill-Kummissjoni;(b) Il-Kummissjoni għandha titrażmetti t-talba lill-Kumitat Konġunt taż-ŻEE.(ċ) Il-Kumitat Konġunt taż-ŻEE għanu jimxi mal-proċedura stabbilita f'1(b) u (ċ).";(ii) fl-addattament (a) ta' qabel, li għandu jsir addattament (b), l-ittri (m) "fl-Awstrija:" (n) "fil-Finlandja:" u (r) "fl-Isvezja:", li jinkludu d-dispożizzjonijiet, għandhom jiġu mħassra, u l-ittri (o) "fl-Islanda:", (p) "fin-Norveġja:" u (q) "fil-Liechtenstein:" għandhom isiru l-ittri (m), (n) u (o) rispettivament;(iii) fl-addattament (b) ta' qabel, li għandu jsir addattament (ċ), id-daħliet "fl-Awstrija:" (n) "fil-Finlandja:" u "fl-Isvezja:", li jinkludu d-dispożizzjonijiet, għandhom jitħassru;(iv) fl-addattament (ċ) ta' qabel, li għandu jsir addattament (d), id-daħliet "l-Awstrija:", "il-Finlandja:" u "l-Isvezja:", li jinkludu d-dispożizzjonijiet, għandhom jitħassru;(v) fl-addattament (d) ta' qabel, li għandu jsir addattament (e), id-daħliet "l-Awstrija:", "il-Finlandja:" u "l-Isvezja:", li jinkludu d-dispożizzjonijiet, u l-intestaturi "- bijoloġija klinika:", "- ematoloġija bijoloġika:" u "- mediġina nukleari:" għandu jiġi mħassar.Artikolu 3It-testi tad-Direttiva 97/50/KE tal-Parlament Ewropew u tal-Kunsill u l-addattamenti tad-Direttiva tal-Kunsill 93/16/KEE magħmulin mill-Kapitolu XI, D, III, punt 1 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar il-11 ta' Frar 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-17 ta' Diċembru 1999.Għall-Kumitat Konġunt taż-ŻEEIl-PresidentN. v. Liechtenstein[1] ĠU L 272, tat-8.10.1998, p. 8.[2] ĠU L 291, ta' l-24.10.1997, p. 35.[3] ĠU C 241, tad-29.8.1994, p. 21, kif aġġustat bil-ĠU L 1, ta' l-1.1.1995, p. 1.--------------------------------------------------